CELEX: 52008DP0248
Language: fi
Date: 2008-06-05 00:00:00
Title: Euroopan unionin solidaarisuusrahaston varojen käyttöönotto Euroopan parlamentin päätöslauselma 5. kesäkuuta 2008 ehdotuksesta Euroopan parlamentin ja neuvoston päätökseksi Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan nojalla (KOM(2008)0200 — C6-0164/2008 — 2008/2091(ACI))

26.11.2009   
            
            
               FI
            
            
               Euroopan unionin virallinen lehti
            
            
               CE 285/96
            
         Torstai 5. kesäkuuta 2008Euroopan unionin solidaarisuusrahaston varojen käyttöönotto
   P6_TA(2008)0248
   Euroopan parlamentin päätöslauselma 5. kesäkuuta 2008 ehdotuksesta Euroopan parlamentin ja neuvoston päätökseksi Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan nojalla (KOM(2008)0200 — C6-0164/2008 — 2008/2091(ACI))
   2009/C 285 E/18
   
      Euroopan parlamentti, joka
   ottaa huomioon komission ehdotuksen Euroopan parlamentille ja neuvostolle (KOM(2008)0200 — C6-0164/2008),
   ottaa huomioon talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 26 kohdan,
   ottaa huomioon komission ja budjettivallan käyttäjien välillä 16. huhtikuuta 2008 järjestetyn kolmikantakokouksen,
   ottaa huomioon budjettivaliokunnan mietinnön (A6-0205/2008);
   
               1.
            
            
               hyväksyy tämän päätöslauselman liitteenä olevan päätöksen;
            
         
               2.
            
            
               suosittelee painokkaasti, että komissio laatii EU:n solidaarisuusrahastoa varten lisätalousarvioita, joiden ainoana tarkoituksena on rahaston käyttöönotto, jotta vältetään kaikki taloudellisen avun toimittamiseen liittyvät viivytykset katastrofitilanteissa;
            
         
               3.
            
            
               kehottaa puhemiestä allekirjoittamaan päätöksen neuvoston puheenjohtajan kanssa ja huolehtimaan sen julkaisemisesta Euroopan unionin virallisessa lehdessä;
            
         
               4.
            
            
               kehottaa puhemiestä välittämään tämän päätöslauselman liitteineen neuvostolle ja komissiolle.
            
         
      (1)  EUVL C 139, 14.6.2006, s.1, sopimus sellaisena kuin se on viimeksi muutettuna Euroopan parlamentin ja neuvoston päätöksellä 2008/371/EY (EUVL L 128, 16.5.2008, s. 8).
   
      Torstai 5. kesäkuuta 2008LIITE
      
         EUROOPAN PARLAMENTIN JA NEUVOSTON PÄÄTÖS
         tehty5 päivänä kesäkuuta 2008
         Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan nojalla
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 26 kohdan,
         ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (2),
         ottavat huomioon komission ehdotuksen,
         sekä katsovat seuraavaa:
         
                     (1)
                  
                  
                     Euroopan unioni on perustanut Euroopan unionin solidaarisuusrahaston (jäljempänä ”rahasto”) osoittaakseen solidaarisuutta katastrofialueiden väestöä kohtaan.
                  
               
                     (2)
                  
                  
                     Toukokuun 17 päivänä 2006 tehdyn toimielinten sopimuksen perusteella rahaston varoja voidaan ottaa käyttöön vuosittain enintään miljardi euroa.
                  
               
                     (3)
                  
                  
                     Asetuksessa (EY) N:o 2012/2002 säädetään edellytyksistä, joiden täyttyessä rahaston varoja voidaan ottaa käyttöön.
                  
               
                     (4)
                  
                  
                     Kreikka on esittänyt rahaston varojen käyttöönottamiseksi hakemuksen, joka koskee elokuussa 2007 esiintyneitä metsäpaloja.
                  
               
                     (5)
                  
                  
                     Slovenia on esittänyt rahaston varojen käyttöönottamiseksi hakemuksen, joka koskee syyskuussa 2007 esiintyneitä tulvia.
                  
               OVAT PÄÄTTÄNEET SEURAAVAA:
         1 artikla
         Euroopan unionin yleiseen talousarvioon varainhoitovuodeksi 2008 otetaan käyttöön Euroopan unionin solidaarisuusrahaston varoja 98 023 212 euroa maksusitoumus- ja maksumäärärahoina.
         2 artikla
         Tämä päätös julkaistaan Euroopan unionin virallisessa lehdessä.
         
            Tehty Brysselissä 5 päivänä kesäkuuta 2008
            
               Euroopan parlamentin puolesta
               
                  Puhemies
               
            
            
               Neuvoston puolesta
               
                  Puheenjohtaja
               
            
         
      
      
         (1)  EUVL C 139, 14.6.2006, s. 1, sopimus sellaisena kuin se on viimeksi muutettuna Euroopan parlamentin ja neuvoston päätöksellä 2008/371/EY (EUVL L 128, 16.5.2008, s. 8).
      
         (2)  EYVL L 311, 14.11.2002, s. 3.